《晚景游泛怀友》
南北朝·萧钧

龙开依御沟，凤辖转芳洲。云峰初辨夏，麦气早迎秋。

山翠馀烟积，川平晚照收。浪随文鹢转，渡逐彩鸳浮。

风花转未落，岩泉咽不流。一辞金谷苑，空想竹林游。

作者简介：（ 473—494）南朝齐南兰陵人，字宣礼。齐高帝子。出继伯父萧道度。武帝永明中，为江州刺史。累迁秘书监、抚军将军。性至孝。好学，善属文。与王智深、江淹以文章相会。尝手自细书写《五经》，置巾箱中，以备遗忘，一时诸王争效。“巾箱《五经》”自此始。居身清率，言未尝及时事。海陵王延兴元年，萧鸾专政，见害。